LISA

KOONDDOKUMENT

„LOS CERRILLOS“

PDO-ES-02228

Taotluse esitamise kuupäev: 11.8.2016

1. Registreeritav(ad) nimetus(ed)

Los Cerrillos

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Sordist ’Tempranillo’ valmistatud punane vein, sortidest ’Tempranillo’ ja ’Cabernet Sauvignon’ valmistatud punane vein ning sordist ’Syrah’ valmistatud punane vein.

Punane vein, mille purpursel või kirsipunasel värvusel on violetne varjund. Veinile on iseloomulik lillelise nüansiga puuviljaaroom. Maitse on meeldiv, värske ja hästi struktureeritud.

Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

Üldised analüütilised omadused

Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,5 Minimaalne üldhappesus 4,8 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 15 Maksimaalne vääveldioksiidi üldsisaldus (milligrammides liitri kohta) 115

Sortidest ’Tempranillo’ ja ’Cabernet Sauvignon’ valmistatud punane vein (Colección Privada) ning sordist ’Cabernet Sauvignon’ valmistatud punane vein (de Familia)

Kirsipunane granaatõuna/terrakotavarjundiga. Küpsete puuviljade aroom, mida iseloomustavad lagritsa ja palsami noodid. Täidlane, tugev ja struktuurne, sellel on laagerdamise rikkalik ja kreemjas varjund.

Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

Üldised analüütilised omadused

Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 13 Minimaalne üldhappesus 4,8 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 16 Maksimaalne vääveldioksiidi üldsisaldus (milligrammides liitri kohta) 115

5. Veinivalmistustavad

a) Peamised veinivalmistustavad

Veinivalmistuse eritavad

Sordiveine valmistatakse roostevabast terasest mahutites. Kääritamisele eelneb pikk külmleotamine kahe kuni viie päeva jooksul temperatuuril 10–15 °C, sellele järgneb leotamine koos kääritamisega ühe või kahe nädala jooksul temperatuuril 20–28 °C, kuni alkohoolne käärimine jõuab lõpule.

Veinid, mis on ette nähtud vaatides laagerdamiseks, valmistatakse roostevabast terasest mahutites ning leotamine toimub koos kääritamisega 15–25 päeva jooksul temperatuuril 25–30 °C. Kogu selle protsessi käigus eemaldatakse virre, et soodustada värvainete ja fenooliühendite eraldumist kestadest kääritamise käigus.

Veinivalmistamise suhtes kohaldatavad piirangud

Veinivalmistamisel viinamarju ei pressita, vaid lastakse neil nõrguda. Marjajääk läbib kerge dünaamilise nõrutamise, seepärast on saagikus väga väike.

Kui malolaktiline kääritamine on lõppenud, selitatakse veini pigem dekanteerimise kui keemilise töötluse teel, ning valatakse laagerdamiseks 225-liitristesse tammevaatidesse, mida kasutatakse maksimaalselt kuus aastat.

Seejärel vein villitakse, et toimuks redutseerimisprotsess ja vein omandaks optimaalsed maitseomadused.

— Tempranillo: 100 % sordist ’Tempranillo’ valmistatud vein, mida on vähemalt 30 päeva hoitud tammevaatides.

— Syrah: 100 % sordist ’Syrah’ valmistatud vein, mida on vähemalt kuus kuud laagerdatud tammevaatides.

— Tempranillo ja Cabernet Sauvignon: sortidest ’Tempranillo’ ja ’Cabernet Sauvignon’ valmistatud vein, mida on vähemalt kuus kuud laagerdatud tammevaatides.

— Colección Privada: sortidest ’Tempranillo’ ja ’Cabernet Sauvignon’ valmistatud vein, mida on vähemalt 13 kuud laagerdatud tammevaatides.

— Cabernet Sauvignon de Familia: 100 % sordist ’Cabernet Sauvignon’ valmistatud vein, mida on vaadis laagerdatud vähemalt 24 kuud. Seejärel lastakse veinil 18 kuu jooksul pudelis laagerduda.

Viljelustavad

Kasvuperioodi jooksul kärbitakse oksi, et piirata loomulikku kasvu ning parandada saagikust ja viinamarjade kvaliteeti.

Viinamarju korjatakse hommikul kella 5 ja 11 vahel, et vältida nende kuumenemist ja tagada nõuetekohased tingimused külmleotamiseks.

b) Maksimaalne saagikus

’Tempranillo’:

12 000 kilogrammi viinamarju hektari kohta,

81,60 hektoliitrit hektari kohta.

’Cabernet Sauvignon’

10 000 kilogrammi viinamarju hektari kohta,

68,00 hektoliitrit hektari kohta.

’Syrah’:

13 000 kilogrammi viinamarju hektari kohta,

88,40 hektoliitrit hektari kohta.

6. Määratletud geograafiline piirkond

Määratletud geograafiline piirkond hõlmab järgmisi Argamasilla de Alba (Ciudad Real) omavalitsusüksuses asuvaid maatükke:

PIIRKOND/MAATÜKK

109. 62, 63 111. 15, 30 ja 9001 131. 71 151. 115–121, 190, 277, 278, 9001, 9002, 9004–9006, 9008, 9023 160. 8–13, 15, 16, 17, 21–23, 30, 31, 9003, 9005, 9006 161. 14, 16–27, 31–33, 35, 9001–9004 162. 1, 3–5, 7–8, 11–13, 17–18, 9001, 9002 163. 1, 3, 4, 6–21, 9001, 9004 171. 1, 3–7, 9004–9009, 011–012 173. 2, 3, 9001, 9006, 174. 1, 3–12, 14, 15, 19, 20, 22, 23, 9001, 9003–9011, 9013–9020 175. 1, 9001, 9002 176. 3–18, 9001, 9003 177. 18–23, 25–32, 66–72, 74, 89–111, 113, 114, 115, 118, 121, 124, 126, 127, 133, 9001–9005, 9008–9014, 9019, 9022, 9024–9029 178. 6, 7, 9, 12–24, 30–31, 34–38, 40–60, 9001–9004, 9006–9061 180. 1, 2, 5, 9, 9005–9007 181. 60, 9001, 9002 194. 45, 71, 73, 74, 76, 79, 82, 9002, 9009, 9011, 9028, 8 195. 10–20, 22–28, 30, 32, 33, 35, 37–57, 86, 88, 93, 94, 95, 96, 99–108, 112, 114, 118, 119, 9001–9006, 9008–9014, 9016–9018

7. Peamised veiniviinamarjasordid

’TEMPRANILLO – CENCIBEL’

’CABERNET SAUVIGNON’

’SYRAH’

8. Seos(t)e kirjeldus

Keskkond (looduslikud ja inimtegurid)

Los Cerrillos on piirkond, mis hõlmab kogu Guadiana jõe orgu Vega Alta haldusüksuse territooriumil. See on üle 60 km2 suurune ala, mis algab Guadiana jõe lähtest 3 km Peñarroya tammist ülesvoolu ja ulatub üle 7 km tammist allavoolu kuni Argamasilla de Alba asulani. Piirkond on märgitud ka Hispaania 1975. aastal koostatud sõjaväekaardile.

Guadiana jõgi kulgeb läbi määratletud geograafilise piirkonna, mis paikneb Peñarroya veehoidla ümbruses 695 meetri kõrgusel merepinnast. Piirkonda ümbritsevad mäed toimivad viinamarjade kasvutsükli ajal topograafilise tõkkena hoides öise temperatuuri madalana, mis soodustab märkimisväärselt polüfenoolsete ühendite tekkimist viinamarjades ja tagab hea ventileerituse.

Pinnase moodustab peamiselt lubjakivi. Aluskivim on valdavalt mergel, see on segu kivinemata lubjakivist ja savist. Pinnas on tiheda tekstuuriga ja selle pH on ligikaudu 8.

Piirkonnas valitseb kontinentaalne vahemereline kliima, mida iseloomustavad kuumad suved ja külmad talved. Temperatuurikõikumised võivad mõnikord ulatuda 45 °C-ni ning päevaste ja öiste temperatuuride vahe on kogu aasta jooksul väga suur. 80 % aastast on taevas pilvitu ning tavaliselt on aastas üle 2 500 tunni päikesepaistet.

Guadiana jõe läheduse tõttu on Los Cerillos naaberaladest väga erinev. Määratletud geograafilises piirkonnas on sademete hulk palju suurem kui ülejäänud Castilla-La Mancha piirkonnas, kuid temperatuurid ei ole nii äärmuslikud kui lõunas ja läänes asuvatel ümbruskonna aladel. Saagikoristus toimub umbes 15–20 päeva hiljem kui ülejäänud piirkonnas.

Alkohoolse käärimise jooksul virre eemaldatakse. Kasutatava veinivalmismeetodi puhul viinamarju ei pressita, vaid kohaldatakse staatilist nõrutamist, mille tulemusena on saagikus hektoliitrites hektari kohta vaid 62–68 %. Veini selitatakse loomulikul teel dekanteerimisega.

Veini(de) kirjeldus

Punane vein, mille purpursel või kirsipunasel värvusel on violetne või kastanpruun varjund. Veinil on lillede või küpsete puuviljade noodiga ülekaalukalt puuviljaline aroom, milles on tunda lagritsat ja palsamit. Vein on täidlane, tugev ja struktuurne, sellel on laagerdamise rikkalik ja kreemjas varjund.

Eespool kirjeldatud keskkonna- ja valmistamistingimuste tulemusena võib veini alkoholisisaldus olla üle 14 %. Selline alkoholisisaldus koos iseloomuliku happesusega moodustab suurepärase kombinatsiooni, seepärast on väga oluline kindlaks määrata saagikoristuse optimaalne aeg, jälgides tähelepanelikult viinamarjade küpsemist.

Veini polüfenoolisisaldus on kuni 80 milliekvivalenti liitri kohta ja veinis on rikkalikult ekstrakte. Vein on aromaatne ja kauni värvusega, mis võib ulatuda hindamisskaalal 18 punktini (neeldumise summa lainepikkustel 420, 520 ja 620 nanomeetrit), ning antotsüaniini sisaldus võib ulatuda kuni 800 milligrammini liitri kohta.

Seos piirkonnaga

Määratletud geograafilise piirkonna pinnase moodustavad kruusase struktuuriga kvaternaari-pliotseeni geoloogiline materjal, kõva lubjakivi, mergel ja punane savi, mis annavad veinile kauni värvuse (kuni 18 punkti) ja iseloomuliku mineraalsuse.

Los Cerillose viinamarjaistandused asuvad Peñarroya veehoidla kõrval 695 meetri kõrgusel üle merepinna ja on ümbritsetud mägedest. Sellest tulenev jahe õhutemperatuur (ja hiline saagikoristus) ergutab fotosünteesi, marjade kasvu ja suhkrute moodustumist, vähendab pH taset, suurendab happesust ning tagab fenooliühendite (kuni 80 milliekvivalenti liitri kohta) ja antotsüaniinide (kuni 800 milligrammi liitri kohta) suurema kontsentratsiooni.

Veinivalmistustava, mille kohaselt eemaldatakse alkohoolse käärimise jooksul virre, viinamarju ei pressita ning veini selitatakse loomulikul teel dekanteerimisega, tagab veini vürtsise ja röstitud nüansiga pigem lillelise kui puuviljalise aroomi, milles on tunda lagritsat ja palsamit.

Kuigi määratletud geograafilist piirkonda ümbritseb piirkond, kus toodetakse kaitstud päritolunimetusega veine „La Mancha“, erinevad nende kahe külgneva piirkonna veinide omadused järgmiste tegurite poolest:

KPN La Mancha Los Cerrillos Erinevused: ≥ 11,5 % mahuprotsenti ≥ 12,5 % mahuprotsenti alkoholisisaldus on suurem ≤ 10 meq/l ≤ 15 meq/l lenduvate hapete sisaldus on suurem 74 % 68 % vähem hektoliitreid hektari kohta — > 40 meq/l polüfenoolide sisaldus on suurem

Võttes arvesse mullastikku, merglit sisaldavat aluskivimit, kõrgust merepinnast ja jõe mõju, on määratletud piirkonnas ainult üks veini tootmiseks kasutatav viinamarjaistandus ja see kuulub taotlejale.

On oluline märkida, et määratletud piirkonna pindala on 1 570 hektarit ja see jaotub mitme omaniku vahel, kuid muid viinapuuistandusi ja veinitööstusi seal ei ole. Seepärast on geograafiline piirkond määratletud eespool kirjeldatud keskkonnatingimuste alusel.

Lisaks sellele võivad registreeritud nimetust kasutada uued tootjad, kes alustavad tootmist määratletud geograafilises piirkonnas, tingimusel et nad vastavad spetsifikaadis esitatud tingimustele. Arvestades, et määratletud geograafilise piirkonna pindala on 1 570 hektarit, võib seal rajada veelgi veinitööstusi.

9. Olulised lisatingimused

Õigusraamistik:

riiklikud õigusaktid

Lisatingimuse liik:

pakendamine määratletud geograafilises piirkonnas

Tingimuse kirjeldus:

vein villitakse tootmispiirkonnas, sest kõikide veinide puhul hõlmab valmistamisprotsessi teine etapp veini laagerdamist pudelis. Selle aja jooksul toimub redutseerimisprotsess, mis parandab veinide kvaliteeti ja toob välja nende maitse. Veinid on tarbimisvalmis, kui nad saavutavad vastava veinitüübi kirjelduses esitatud organoleptilised omadused.

Link tootespetsifikaadile

http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf